คลังเชิญดาราอบรมเสียภาษีถูกต้อง
รมช.คลังสั่งกรมสรรพากรจัดสัมนาใหญ่ก.ย.นี้เชิญดารา นักแสดง คนดังฟังแนวทางการเสียภาษีถูกต้อง
30 ส.ค. 2555

รมช.คลังสั่งกรมสรรพากรจัดสัมนาใหญ่ก.ย.นี้เชิญดารา นักแสดง คนดังฟังแนวทางการเสียภาษีถูกต้องนายทนุศักดิ์ เล็กอุทัย รมช.คลัง กล่าวว่า หลังจากมีปัญหาการหลีกเลี่ยงภาษีของดารานักแสดง กระทรวงการคลังจึงมอบหมายให้กรมสรรพากร เตรียมเปิดเวทีเชิญดารานักแสดง พิธีกร นักกีฬา ที่เป็นบุคคลสาธารณะ มารับฟังแนวทางการเสียภาษีอย่างถูกต้อง เพราะเป็นบุคคลสาธารณะที่ประชาชนชื่นชอบและเอาเป็นแบบอย่าง หากบุคคลเหล่านี้เสียภาษีอย่างถูกต้องจะเป็นแบบอย่างที่ดีแก่ประชาชนทั่วไป      โดยงานดังกล่าวจะมีการชี้แจงการมีรายได้พิเศษหรือรายได้หลัก การรับเงินรางวัล หรือรายได้ทุกประเภท แม้จะถูกหักภาษี ณ ที่จ่ายแล้วจะต้องมีหน้าที่ยื่นแบบเสียภาษีในช่วงปลายปีด้วย คาดว่าจะจัดงานได้ในช่วงกลางเดือนกันยายน 2555 นี้ หากประชาชนมีข้อสงสัยในการเสียภาษี สอบถามได้ที่สายด่วน 1161 ตั้งแต่เวลา 08.45-18.00 น.